b'\n_START_ARTICLE_\nReikalavimas\n_START_PARAGRAPH_\nReikalavimas\xc2\xa0\xe2\x80\x93 l\xc5\xabkestis; poreikis; direktyvus (\xc4\xafsakmus) pra\xc5\xa1ymas, parei\xc5\xa1kimas, nurodymas d\xc4\x97l kokio nors veiksmo (ne)atlikimo, tikintis kad jis arba bus atliktas, arba ne (priklausomai nuo reikalaujan\xc4\x8diojo valios, pageidavimo).\n_START_SECTION_\nTeis\xc4\x97\n_START_PARAGRAPH_\nReikalavimas (reikalavimo teis\xc4\x97)\xc2\xa0\xe2\x80\x93 subjektin\xc4\x97 teis\xc4\x97 reikalauti tam tikro elgesio (veikimo arba neveikimo); tokios teis\xc4\x97s \xc4\xafgyvendinimas, i\xc5\xa1rei\xc5\xa1kiant vali\xc4\x85 d\xc4\x97l konkre\xc4\x8di\xc5\xb3 veiksm\xc5\xb3, kuriuos kitas asmuo turi atlikti arba j\xc5\xb3 nesiimti. Taip pat reikalavimas gali b\xc5\xabti suprantamas kaip kokia nors teisin\xc4\x97 pareiga, pvz., reikalavimas elgtis s\xc4\x85\xc5\xbeiningai (LR CK 6.158 str.). Reikalavimo teis\xc4\x97s b\xc5\xabdingos tiek privatinei, tiek ir vie\xc5\xa1ajai teisei.'